Мотиви
към проекта на Правилник за изменение и допълнение на Правилника за устройството, функциите и дейността на ДП „Ръководство на въздушното движение“ (ДП РВД)
Предлаганият проект на Правилник за изменение и допълнение на Правилника за устройството, функциите и дейността на ДП „РВД” е за определяне на заместник генерален директор при отсъствие на генералния директор на предприятието, който да изпълнява правомощията на заместващия в пълен обем, включително и  правомощията на възложител по смисъла на чл. 7, ал. 2 от Закона за обществените поръчки.
Проектът на Правилник предвижда при отсъствие на генералния директор последния да се замества от заместник генералния директор по оперативната дейност, а в негово отсъствие – от заместник генерален директор по техническата дейност.
  В тази връзка с предложената нова алинея 5 се определя редът за заместване на генералния директор при негово отсъствие от лицата, които по длъжност са негови заместници съответно по оперативната и техническата дейност. Също така е отчетено, че съгласно разпоредбата на чл. 7, ал. 2 от Закона за обществените поръчки (ЗОП) в отсъствие на възложителя правомощията му, свързани с възлагане на обществени поръчки, се изпълняват от лицето, което го замества съгласно нормативен, административен или друг акт, който определя представителството на възложителя. 

Във връзка с изложеното по-горе, в съответствие с чл. 53б, т. 5 от Закона за гражданското въздухоплаване, съгласно който министърът на транспорта и съобщенията утвърждава Правилника за устройството, функциите и дейността на Държавно предприятие „Ръководство на въздушното движение”, Ви предлагам за утвърждаване Правилник за изменение и допълнение на Правилника за устройството, функциите и дейността на Държавно предприятие „Ръководство на въздушното движение”.

В съответствие с чл. 26, ал. 2-4 от Закона за нормативните актове в процеса по изработване на проект на нормативен акт се провеждат обществени консултации с гражданите и юридическите лица. В тази връзка преди внасянето на проекта на нормативен акт за издаване или приемане от компетентния орган, съставителят на проекта го публикува на интернет страницата на съответната институция заедно с мотивите, съответно доклада. 
Когато съставителят на проекта е орган на изпълнителната власт, публикуването се извършва на Портала за обществени консултации. Срокът за предложения и становища по проектите, публикувани за обществени консултации, е не по-кратък от 30 дни.
Лице за контакт:
Любка Дицова, 
Дирекция „ККДТДДП“,
Министерство на транспорта и съобщенията
Тел.: 02/94 09 593

E-mail: lditsova@mtc.government.bg

